**Қашықтан оқыту – заман талабы**

Тұңғыш президентіміз Н.Ә. Назарбаев жолдауында:«Болашақта өркениетті дамыған елдердің қатарына ену үшін заман талабына сай білім қажет» деген. Ал ,Қазақстан Республикасы «Білім туралы» Заңының 8-бабында «Білім беру жүйесінің басты міндеттерінің бірі – оқытудың жаңа технологияларын еңгізу, білім беруді ақпараттандыру, халықаралық ғаламдық коммуникациялық желілерге шығу» деп көрсетілген.Биыл, жалпы қашықтан оқыту,әлемдегі коронавирустық инфекциясының таралуы, яғни санитарлық-эпидемиологиялық жағдайға байланысты болып отыр.Біз де, соның ішінде, Қостанай ауданы Садчиков орта мектебінің ұстаздары да өткен 2020 жылдың 6 сәуірінен бастап оқушыларды қашықтан оқытуды қолға алдық. Мұғалімдеріміз қашықтан білім беруді жаңа заманауи форматта ұйымдастырып, белгілі «Күнделік», «Bilimland», «Daryn.online» платформалары, сондай-ақ «Балапан», «Ел-Арна» көгілдір экрандарының бейне-сабақтарын қолданып, «Kundelik.kz» электронды журналы және WhatsApp, Телеграмм мессенджерлері арқылы жүзеге асыруда.Мұғалімдер қысқа мерзім ішінде ZOOM платформасын меңгеріп, ата-аналар жиналысын, сынып сағаттарын,сондай-ақ видеосабақтар жасап өткізуді үйренді. Мектеп әкімшілігінің шешімі бойынша көпбалалы және әлеуметтік жағдайы төмен отбасылардың оқушыларын мектеп тарапынан компьютерлермен қамтамасыз етті.Бұл шешім мектебіміздің барлық сыныптарын қашықтық форматтағы оқыту процесін тиімді етуге мүмкіндік беріп отыр. Бұл жұмыс түрі өте ыңғайлы және пайдалы.

Қашықтан оқыту тәсілі оқушылардың өздігінен ізденуіне, өз-өзімен жұмыс жасауына көп мүмкіндік береді.Менің бір байқағаным, қашықтан оқыту – жақсы оқитын және үлгерімі төмен оқушыларға жақсы екен. Өзін дамытуға ыңғайлы. Себебі, өздігінен көп ізденеді. Қосымша ақпараттарға да жүгінеді. Ерінбесе, кез келген жаңа тақырыпты қашықтан оқу арқылы қиналмай меңгереді. Биылғы оқу жылы еліміздегі ең үздік білім платформалары қашықтықтан оқытуға өте жақсы мүмкіндік беріп отыр. Ал маған өзіме , менің оқытатын оқушыларыма ең пайдалы «Bilimland» сайтындағы Онлайн мектеп платформасы болып табылды. Онлайн мектеп арқылы біз синхронды, асинхронды форматта сабақтар өткізіп жатырмыз. Платформа мұғалімдерге әр түрлі сабақтар , бейнероликтер ұсынып отыр. Және мұғалімдерге ұйымдастырған конкурстар мен вебинарлар тегін әзірленеді.Сабақ үлгеріміне тоқталсақ ,оқушылырмыздың қазақ тілі пәнінен білім сапасы да жоғарлады.«Қашықтан білім алу» жүйесі әр оқушының өзіндік қажеттілігін ұғынуына, өзіне қажетті білімді іздене отырып үйренуіне мүмкіндік береді, оқушылардың заманауи білім негізі қаланады. Олардың жан-жақты білімділігі, әлемде болып жатқан өзгерістерден сырт қалмауы, ауқымды желіге қосылу, қажетті ақпараттарды іздеп табуға дағдылануы, ақпараттарды қажеттілігіне қарай қолдана алуы қалыптасады. Қашықтан оқыту – заман талабы. Оқытудың бұл жүйесі халқымыздың ертеңгі сенімін арттырып, дүрбелең кезеңдегі қабылданған дұрыс шешім. Оқушыларымыз бен ата-аналарымызға дұрыс насихатталуына, заманауи білім алуға жауапкершілікпен, бастысы біртұтастыққа, түсіністікпен қабылдауына күш салуда. Ұрпағымыз үшін жасалып жатқан ұлағатты жұмыс өз жемісін береді деп сенемін.

А.Айтмағамбетова қазақ тілі мен әдебиет мұғалімі

Садчиков ауылы

Қостанай ауданы.